text: Branden i Hornsyld kan tage timer at slukke 
  22 juni 2014 kl. 08.35
  Ved 10-tiden kæmper brandvæsnet fortsat med at få slukket branden i Hornsyld, der opstod klokken 3.40 natten til søndag. Vagthavende hos politiet vurderer, at branden først kan være slukket ved middagstid.
  På Genbrugsstationen i Hornsyld er der opstået brand i haveaffald på et område på 30 gange 50 meter svarende til en halv fodboldbane. Politiet har tidligere meldt ud, at beboere på Nørregade, Bakkevej og Møllevej skal holde sig inden døre, men nu er vejen Grønningen også tilføjet.
  Politiet henstiller i øvrigt beboerne til, at de holder sig væk fra genbrugspladsen.
  